Държавен вестник, бр. 45, 2023 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  45
действия не могат да бъдат предприети въз 
основа на регионални споразумения или от 
регионални органи без разрешение от Съвета 
за сигурност, с изключение на предвидените 
в изпълнение на чл. 107 мерки срещу някоя 
неприятелска държава, според определението 
в параграф 2 на този член или на мерките, 
предвидени в регионални споразумения, 
насочени срещу подновяване на агресивна 
политика от страна на която и да е такава 
държава, до момента, когато Организацията 
ще може по молба на заинтересуваните пра­
вителства да бъде натоварена с отговорността 
за предотвратяване на по-нататъшна агресия 
от страна на такава държава.
2. Терминът „неприятелска държава“, упо­
требен в параграф 1 на този член, се отнася 
до всяка държава, която в течение на Втората 
световна война е била неприятел на която и да 
е от държавите, подписали настоящия Устав.
Член 54
Съветът за сигурност трябва по всяко време 
да бъде напълно осведомяван за действията, 
предприети или предвидени въз основа на 
регионални споразумения или от регионални 
органи за поддържане на международния мир 
и сигурност.
ГЛАВА IХ
МЕЖДУНАРОДНО ИКОНОМИЧЕСКО 
И СОЦИАЛНО СЪТРУДНИЧЕСТВО
Член 55
С цел да се създадат условия за стабилност 
и благоденствие, необходими за мирните и при­
ятелски отношения между нациите, основани 
на зачитане на принципа на равноправието и 
самоопределение на народите, Организацията 
на обединените нации съдейства:
а) за повишаване жизненото равнище, 
пълна заетост на работната сила и условия за 
икономически и социален прогрес и развитие;
б) за решаване на международните ико­
номически, социални, здравни и други свър­
зани с тях проблеми; за международното 
сътрудничество в областта на културата и 
образованието; и
в) за всеобщо зачитане и спазване правата 
на човека и основните свободи за всички без 
разлика на раса, пол, език или вероизпове­
дание.
Член 56
Всички членове се задължават да предпри­
емат съвместни и самостоятелни действия в 
сътрудничество с Организацията за постигане 
на целите, изложени в чл. 55.
Член 57
1. Различните специализирани организа­
ции, създадени чрез междуправителствени 
споразумения и имащи в рамките на техните 
учредителни актове широки международни 
правомощия в икономическата, социалната, 
културната, образователната, здравната и 
други подобни области, ще бъдат поставени 
във взаимоотношение с Организацията в съ­
ответствие с разпоредбите на чл. 63.
2. Такива организации, поставени по този 
начин във връзка с Организацията на обеди­
нените нации, са означени по-нататък с израза 
„специализирани организации“.
Член 58
Организацията прави препоръки за съгла­
суване на политиката и дейността на специ­
ализираните организации.
Член 59
Когато е нужно, Организацията взема 
почина за воденето на преговори между 
заинтересуваните държави за създаване на 
всякакви нови специализирани организации, 
необходими за постигане на целите, изложени 
в чл. 55.
Член 60
Отговорността за изпълнение на функ­
циите на Организацията, посочени в тази 
глава, е възложена на Общото събрание и 
под ръководството на Общото събрание – на 
Икономическия и социален съвет, на който 
са предоставени за тази цел правомощията, 
изложени в глава Х.
ГЛАВА Х
ИКОНОМИЧЕСКИ И СОЦИАЛЕН СЪВЕТ
Състав
Член 61
1. Икономическият и социален съвет се 
състои от петдесет и четирима членове на 
Организацията, избрани от Общото събрание.
2. При спазване на разпоредбите на пара­
граф 3 осемнадесет членове на Икономическия 
и социален съвет се избират всяка година за 
срок от 3 години. Оттеглящ се член има право 
на незабавно преизбиране.
3. При първите избори след увеличаване 
броя на членовете на Икономическия и соци­
ален съвет от двадесет и седем на петдесет и 
четирима освен членовете, избрани на мястото 
на деветте членове, чийто мандат изтича в 
края на същата година, се избират допъл­
нително двадесет и седем членове. Срокът 
на пълномощията на девет от допълнително 
избраните двадесет и седем членове изтича 
в края на първата година, а на девет други 
членове – в края на втората година, съгласно 
разпорежданията на Общото събрание.
4. Всеки член на Икономическия и соци­
ален съвет има един представител.
Функции и правомощия
Член 62
1. Икономическият и социален съвет 
може да прави или да поема инициативи за 
проучване и съставяне на доклади по между­
народни икономически, социални, културни, 
образователни, здравни и други свързани с тях 
въпроси и може да прави по всички такива 
въпроси препоръки на Общото събрание, на 
членовете на Организацията и на заинтере­
суваните специализирани организации.